पटना (अजित की रिपोर्ट) | तमाम सरकारी दावे के बावजूद बिहार में डेंगू मौत का कहर बन चुका है.बिहार में डेंगू का कहर गहराता जा रहा है। पटना मेडिकल कॉलेज एवं अस्‍पताल (पीएमसीएच) के वायरोलॉजी लैब में डेंगू मरीजों के आंकड़े 250 पार कर गए हैं। इनमें पटना, सीवान, लखीसराय, सारण और औरंगाबाद आदि जिलों के मरीज शामिल हैं। इस बीच पटना व छपरा के दो डॉक्‍टरों की डेंगू से मौत हो गई है। डेंगू की चपेट में आईं गोपालगंज की जिला कार्यक्रम पदाधिकारी (डीपीओ) की भी पटना के एक निजी अस्पताल में मौत हो गई है। ये डेंगू से होने वाली इस साल की पहली तीन मौतें हैं।पटना के फोर्ड हॉस्पिटल में एनेस्थेटिस्‍ट डॉ. विजय कुमार की डेंगू से मौत हो गई। वे हॉस्पिटल में बुधवार से भर्ती थे। वे इसी अस्पताल में एक साल से कार्यरत थे। डॉ. विजय की आठ माह पहले शादी हुई थी।